AMTAK E-KÖNYVEK

RADNÓTI MIKLÓS VERSEI

AMTAK Bt, 2023

Cop. AMTAK Bt, 2023

Sorozatszerkesztő: Varsányi József

Grafikai tervező: Vári Gabriella

SBN 978-615-6683-12-0

Kiadó: AMTAK Bt, 2040 Budaörs, Semmelweis u. 6/B

+36 20 218 6762 amtakbt@gmail.com www.amtak.hu

Látogasson el megújult honlapunkra, ahol rengeteg új kiadvány várja nagy árkedvezményekkel!

Próbálja ki pendrive-könyveinket is! Minek rakná tele lakását zsúfolt könyvespolcokkal, ha egy albumban elfér egy teljes könyvszekrény anyaga? Bármikor elővehető, könnyen kezelhető, és nem foglalja a tárhelyét sem. Kiadónktól rendelve egységesen 2.500-3000 Ft/db, amin elfér akár sokezer oldal, és az ár tartalmazza a postaköltséget is. Laptopról vagy megfelelő csatlakozóval telefonról is olvasható.

Készült: AMTAK Bt, Budaörs

Tartalom

POGÁNY KÖSZÖNTŐ      6

OKTÓBERI VÁZLAT      7

ARCKÉP      8

PIRUL A NAPTÓL MÁR AZ ŐSZI BOGYÓ      9

FÉRFINAPLÓ      10

1931. ÁPRILIS 19      10

1931. DECEMBER 8      11

ÉNEK A NÉGERRŐL, AKI A VÁROSBA MENT      13

VIHAR ELŐTT      16

TÖRT ELÉGIA      17

PONTOS VERS AZ ALKONYATRÓL      19

ESTE A KERTBEN      21

OKTÓBER, DÉLUTÁN      22

ISTENHEGYI KERT      23

ALKONYI ELÉGIA      24

IRÁS KÖZBEN      25

VÁLTOZÓ TÁJ      25

HÁBORÚS NAPLÓ      27

DECEMBERI REGGEL      31

ELÉGIA      32

JÁRKÁLJ CSAK, HALÁLRAÍTÉLT!      34

HUSZONNYOLC ÉV      35

EZ VOLNA HÁT...      36

HÁROM HUNYORÍTÁS      38

HAJNALTÓL ÉJFÉLIG      40

BÉKE, BORZALOM      43

TEGNAP ÉS MA      44

ALUDJ      45

ŐRIZZ ÉS VÉDJ      45

HIMNUSZ A BÉKÉRŐL      47

ELSŐ ECLOGA      48

HUSZONKILENC ÉV      51

NAPTÁR      53

HISPÁNIA, HISPÁNIA      58

FEDERICO GARCÍA LORCA      59

ŐSZ ÉS HALÁL      60

NYUGTALAN ÓRÁN      62

A "MEREDEK ÚT" EGYIK PÉLDÁNYÁRA      63

EGYÜGYŰ DAL A FELESÉGRŐL      63

MINT A HALÁL      64

TAJTÉKOS ÉG      65

TARKÓMON JOBBKEZEDDEL      67

ESŐ ESIK. FÖLSZÁRAD...      67

KÉT KARODBAN      69

MÁSODIK ECLOGA      70

PÉNTEK      71

HARMADIK ECLOGA      73

CSAK CSONT ÉS BŐR ÉS FÁJDALOM      74

EGYSZER CSAK      77

ÉJSZAKA      78

TÉLI NAPSÜTÉS      78

NEGYEDIK ECLOGA      79

TÉTOVA ÓDA      82

A FÉLELMETES ANGYAL      83

MINT ÉSZREVÉTLENÜL      85

ÖTÖDIK ECLOGA      86

TÖREDÉK      87

NEM TUDHATOM...      88

GYEREKKOR      89

NEM BÍRTA HÁT...      90

Ó, RÉGI BÖRTÖNÖK      91

ZSIVAJGÓ PÁLMAFÁN      92

SEM EMLÉK, SEM VARÁZSLAT      93

A BUJDOSÓ      94

MAJÁLIS      95

TÖREDÉK      96

HETEDIK ECLOGA      97

LEVÉL A HITVESHEZ      99

ERŐLTETETT MENET      100

RAZGLEDNICÁK      101

POGÁNY KÖSZÖNTŐ

Nézd! dércsipte fáink megőszült
fején ül most a szél és lengő
harangú tornyok között csak
megkondúlnak a jámbor imák!

Csorgó nyálával békés borjú
lépdel még szekerünk után, de
már nem kószál szárnyas szavakkal
szájunk körül halovány ámen!

Megmosakodtunk! tornyok között,
fákon pihenő szélben és most
megőszült fák közt csókokkal tarkán
pogány szemekkel kitavaszodtunk!

A testünket nézd! együtt fakad a
rüggyel drága hús és napbadobált
csókjaink után boldog torokkal
így, istentelenül fölsikoltunk!

1930. január 11.

OKTÓBERI VÁZLAT

Reggel, fa alatt fagyott verebet
tépett a kutyám és napsütött
nyári tornyok alatt most sárban jár
cifra lábakkal, legény a lány után;

ma már dalolva vár testvérei közt
régen halottan a nagy fa, sötét
erdőkön tüzelésre és leveles,
bő élete jajdul a fejsze alatt,

mint kispapok őszülő bánata fordúl
imásan, miséken lesett fiatal
apácák hites, hófehér teste
felé, a hűvösödő esti időben;

ökörnyál kötött ki újra már szigorú
bokrainkon, de a Tiszán még mesélnek
dévajos játékról titkosan az árnyak
és csöndesen elmulat a táj.

1930. október 6.

ARCKÉP

Huszonkét éves vagyok. Így
nézhetett ki ősszel Krisztus is
ennyi idősen; még nem volt
szakálla, szőke volt és lányok
álmodtak véle éjjelenként!

1930. október 11.

PIRUL A NAPTÓL MÁR AZ ŐSZI BOGYÓ

Szőke, pogány lány a szeretőm, engem
hisz egyedül és ha papot lát
rettenve suttog: csak fű van és fa;
nap, hold, csillagok s állatok vannak
a tarka mezőkön. És elszalad. Por
boldogan porzik a lábanyomán.

Pedig fönn a kertek felé
feszület is látja a csókját és
örömmel hull elé a búzavirág,
mert mindig hiába megcsudálja őt
egy szerelmetes, szakállas férfiszentség.

Tizennyolc éves és ha nélkülem van,
hallgatva jár, mint erdős partok
közt délidőn jár a nyári víz s
csillogó gondot ringat magában arról,
hogy sohasem telünk el a csókkal és
szomorú. Pirul a naptól már az őszi bogyó.

1930. szeptember 1.

FÉRFINAPLÓ

Napjaim tetején ülök, onnan
lóg le a lábom, hajamon
hófelhő kalapoz és szavaim
messze, kakastollak közt
portverve menetelnek!

Mondják, hogy virrad a gödrök
alján, füvek alatt csillogva
lesnek a tücskök s napitta
pocsolyák helye lelkesedik
döngölő léptek után!

Talán vihar jön, mert
simul halasodva a borz víz,
széttette a csönd lábát
az út fölött és harcos
zajokkal készül marakodni!

1931

1931. ÁPRILIS 19

(ÚJ KÖNYVEMET TEGNAP ELKOBOZTÁK)

Új könyvemet tegnap elkobozták,
most egyedül ülök, ujjaim
átfonva bokám körül, piros
pillét ástam ma babonásan
a küszöb alá és lassan elalszom!

Emlékszem én! egyszer a tizenhétéves
anya, barátom tejetlen asszonya
aludt el fáradtan, húsznapos, tejes
kislánya fölött így; gyerekingeket
álmodott s urának új cipőt! és
kedvvel ébredt, ahogy mesék csatái
hajnalán kürthangra harcosok!

Majd fölébredek én is! kedvesem arany
varkocsán sikongat a napfény,
lóbálva nő föl árnyam az égig és
huszonkét szemtelen évem az éjjel
bevacsorázik három csillagot!

1931. DECEMBER 8

(FŐTÁRGYALÁS)

Dr. Melléky Kornélnak

Előttem Müller, a nyomdász
állt a mérleg előtt,
megméretett
s hat hónapot kapott.

Aztán kiürítették a termet, hogy
én kerültem sorra: óvták a népet
ragályos verseimtől.

Pattogni s köpni szerettem volna,
mint a tűz, kit szikkadt emberek
űlnek körül fecsegő szalonnák és
várakozó kenyerek gyönyörével.

Köpködtem volna, mint a tűz, kinek
csak szalonnák fényes csöppje jut, mit
elforgat magán majd vicsorogva

és sütöttem mégis, mint pisla parázs
s ők fujtak engem, hogy védekezzem,
mert úgy szokás, s hervadjak el,
fujt rám az ügyész.

Nem észleltetett enyhítő körülmény
s két versem nyolc napot nyomott;
fölállva hallgattam. Tudták kiktől
születtem, hol s mikor; ösmertük egymást
és hogy kimentek, mégse köszöntek.

Védőmmel álltam s beszélt köröttem
néhány barát és néhány mesemondó;
félhárom volt már, délután s
drukkoló szeretőm szemei
kerekedtek az uccán.

ÉNEK A NÉGERRŐL, AKI A VÁROSBA MENT

Gazellacsapat menekült régen
a távoli lankán, mert szerelmes
elefántok zajgatták őket,
törve a fákat s hízott gyümölcsök